jkorsvik/nowiki_second_scrape_merged huggingface dataset:
Axelhoppet

Axelhoppet er et kunstløpelement oppkalt etter den norske kunstskøyteløperen Axel Paulsen, som var den første til å utføre dette hoppet allerede i 1882.
Axelhoppet skiller seg fra andre kunstløphopp ved at det satses forover, og derfor har en 1/2 ekstra rotasjon i luften før en lander. Dvs. enkel axel er  1 1/2 rotasjon, det finnes flere varianter av dette hoppet: dobbel axel (2 1/2 rotasjon) og trippel axel (3 1/2 rotasjon). De fleste løpere utfører hoppet i retning mot klokken, med sats på forover ytterskjær på venstre ben og landing på bakover ytterskjær på høyre ben. 


== Historie ==


=== Menn ===
Axel Paulsen (Norge) var første løper til å utføre hoppet i 1882. Hoppet er oppkalt etter ham. Han utførte hoppet på hurtigløpskøyter, og ikke på kunstløpskøyter.
Dick Button (USA) var førstemann til å få bekreftet dobbel axel i konkurranse. Han utførte hoppet under Vinter-OL 1948, men film av hoppet viser at det muligens ikke var fullt rotert.
Vern Taylor (Canada) var førstemann til å utføre trippel axel i konkurranse under VM i kunstløp 1978. Siden har trippel axel blitt en vanlig del av konkurranseprogrammer til menn, men for kvinner er det sjeldent å lande trippel axel godkjent, eller i det hele tatt forsøke å utføre det i konkurranse.
Brian Orser (Canada) var førstemann til å ha to triple axler i samme program, og førstemann til å få det godkjent på verdensnivå under VM i kunstløp 1987. Siden han i samme konkurranse klarte trippel axel også i kortprogrammet, er han den første til å lande tre triple axler i samme konkurranse.


=== Kvinner ===
Sonja Henie (Norge) blir generelt anerkjent som den første kvinnelige løperen til å utføre enkel axel. På grunnlag av film regner man i ettertid hennes axel-teknikk som dårlig, blant annet fordi hun roterte en del av hoppet før hun lettet fra isen.
Carol Heiss ble i 1953 første kvinne til å utføre dobbel axel.
35 år senere ble Midori Ito (Japan) første kvinne til å lande trippel axel i konkurranse under NHK Trophy 1988. Siden den gang har seks andre kvinner fått godkjent trippel axel i internasjonale konkurranser (Tonya Harding (USA), Ludmila Nelidina (Russland), Yukari Nakano (Japan), Mao Asada (Japan), Jelizaveta Tuktamysjeva (Russland)) og Rika Kihira (Japan). I tillegg har Kimmie Meissner (USA) fått godkjent hoppet i det amerikanske mesterskapet i 2005.


=== Parløp ===
Rena Inoue og John Baldwin (USA) ble det første paret til å gjøre kast trippel axel i konkurranse under det amerikanske mesterskapet 2006, og utførte det deretter også under Vinter-OL 2006.


== Hoppet i konkurranser ==


=== Poengverdi ===


=== Sammenlikning med trippelhopp ===


== Kilder ==
Internaional Skating Union
Ellen Labrecque, The Science of a Triple Axel.  Cherry Lake Publishing, 2016.  ISBN 978-1-63362-677-5.
Nicolien Sauerbreij

Nicolien Sauerbreij (født 31. juli 1979 i De Hoef, Utrecht) er en nederlandsk profesjonell snøbrettkjører. Hun vant OL-gull i parallellstorslalåm i Vancouver 2010.
Sauerbreij fikk sin første pallplassering i verdenscupen  i 2001 da ble nr 2 i parallellstorslalåm i Mont-Sainte-Anne. 15. september 2002 vant hun sin første verdenscupseier i parallellstorslalåm. i Chili, Valle Nevado.
Hun har totalt 7 verdenscupseire (pr 28.2.2010) og vant verdenscupen i parallellstorslalåm sammenlagt i sesongen 2007–2008.


== Olympiske leker ==
Under vinter-OL 2002 i Salt Lake City var Sauerbreij flaggbærer for det nederlandske laget. Hun var outsider til å vinne en medalje, men på grunn av bruk av feil smurning på snøbrettet klarte hun ikke å kvalifisere seg blant de 16 som fikk delta i utslagsfinalene.
Under lekene i Torino 2006 klarte hun å kvalifisere for utslagsfinalene, men tapte for tyske Amelie Kober, som senere tok sølvmedalje i konkurransen, til tross for at Kober falt i første omgang og startet andre omgang 1.5 sekund etter Sauerbreij. Sauerbreij kjørte rolig og sikkert for å trygge seieren, men tapte med 0.03 sekund på de siste metrene.
I Vancouver 2010 hadde Sauerbreij endelig suksess og vant gull i kvinnenes parallellslalåm. Dette var den første nederlandske OL-medalje på snø og OL-gull nr 100 for Nederland.


== Referanser ==


== Eksterne lenker ==
(en) Nicolien Sauerbreij – Olympics.com 
(en) Nicolien Sauerbreij – Olympic.org 
(en) Nicolien Sauerbreij – Olympedia 
(en) Nicolien Sauerbreij – Sports-Reference (OL-resultater – arkivert) 
(en) Nicolien Sauerbreij – FIS (snøbrett) 
(nl) Offisiell hjemmeside
(en) Noen resultater på The-Sports.org
Lauterbach (Stolpen)

Lauterbach er en Ortsteil i bykommunen Stolpen øst for Dresden og 15 km fra Bischofswerda. Lauterbach har 620 innbyggere. Frem til 1994 var Lauterbach også en selvstendig kommune.
Stedet befinner seg i grenseregionen mellom Landkreis Bautzen og Landkreis Sächsische Schweiz-Osterzgebirge. Fra 1952 til 1990 var det en kommune i Kreis Bischofswerda, og deretter fra 1990 til 1994 i Landkreis Bischofswerda. I 1994 ble stedet en del av Landkreis Sächsische Schweiz, som idag er en del av Landkreis Sächsische Schweiz-Osterzgebirge. Samme år ble den innlemmet i kommunen Stolpen, sammen med de fire andre kommunene Heeselicht, Helmsdorf, Langenwolmsdorf og Rennersdorf-Neudörfel.
I 1233 tilhørte Waldhufendorf den administrative enheten Burgward Göda. I 1262 ble området en del av bispedømmet Meissen i Oberlausitz. I 1559 var Lauterbach sammen med Amt Stolpen, som også hadde vært underlagt de geistlige, tilhørende kurfyrsten i Sachsen. På 1600-tallet grunnla pastoren i området den betydningsfulle lærde slekten Stöckhardt.
Seks veier fører inn til stedet og forenes til en hovedgate gjennom Lauterbach. Det markante fjellet som stedet ligger på kalles Gottlöbers Höhe, og på folkemunne også Gottlöber Berg. Med sine 381,6 meter er det blant regionens høyereliggende områder.
Området både er og har vært preget av primærnæringen landbruk, også i tiden da det var innlemmet i Den tyske demokratiske republikk (DDR). I landsbyen finnes det omkring 10 større gårdsbruk og en låve som har tilhørt det tidligere Landwirtschaftliche Produktionsgenossenschaft i DDR.
Andre yrkesgrupper som har etablert seg i Lauterbach er blant annet en smed, en elektriker og en produsent av alkoholholdige drikker, som er den største i regionen. De fleste innbyggerne arbeider utenfor landsbyen i de omkringliggende byene Stolpen, Neustadt og Bischofswerda.
Oppland Høyre

Oppland Høyre var partiet Høyres fylkesorganisasjon i Oppland. Den hadde sin opprinnelse i en rekke grunnlovsforeninger i byer og bygder og en amtsgrunnlovsforening under statsrådssaken. Amtsgrunnlovsforeningen for Kristians amt (Oppland) var allerede organisert i 1882/1883. I 1884 gikk de sammen til partiet Høyre. Ved stortingsvalget i 1953 ble byvalgkretsene avskaffet, så Kjøpstedene i Hedmark og Oppland fylker ble lagt til sine respektive fylker. Høyres organisasjon for kjøpstedene ble på samme måte delt mellom Oppland Høyre og Hedmark Høyre. I februar 2018 slo Oppland Høyre og Hedmark Høyre seg sammen til Innlandet Høyre, i påvente av sammenslåingen av de to fylkene i 2020.


== Ledere ==
Ledere/formenn før 1953 gjelder bare landdistriktene i Oppland.

Nils Askvig 1945–1950
Haavald Schjerven 1950–1958
Trygve Owren 1958–1964
Magne Kjos 1964–1968
Harald U. Lied 1968–1974
Peter Sigurd Mjør 1974–1976
Harald U. Lied 1976–1978
Dag C. Weberg 1978–1984
Harald de Presno 1984–1986
Kristian Lund 1986–1988
Asgeir Flaten 1988–1991
Olemic Thommessen 1991–2001
Audun Blegen 2001–2006
Anne Grethe Fremgaard Kvitberg 2006–2009
Lars Elsrud 2009–2014
Svein Håvar Korshavn 2014–2018


== Stortingsrepresentanter ==
Innvalgt for Høyre fra Oppland stortingsvalgkrets (etablert i 1953):

Guttorm Granum (1958–1965)
Trygve Owren (1965–1969)
Harald U. Lied (1973–1989)
Kristian Lund (1981–1985)
Dag C. Weberg (1989–1997)
Olemic Thommessen (2001–)


== Referanser ==


== Eksterne lenker ==
Oppland Høyres nettside
François Hamelin

François Hamelin (født 18. desember 1986 i Lévis i Québec) er en canadisk skøyteløper som konkurrerer i kortbane. Han er født i Sainte-Julie, men bor nå i Montréal. Han er yngre bror av kortbaneløperen Charles Hamelin. Hans far, Yves Hamelin er organisator for canadiske kortbaneløpere.
Selv om han ikke kan sies å ha kommet like langt som sin bror, har Hamelin hatt stor suksess internasjonalt i juniorklassen. I tillegg har Hamelin gått gode løp sammen med kortbanelaget til Canada. Han var med på å ta sølv i VM 2008 og sølv i VM for lag 2008. Under vinter-OL 2010 i Vancouver gikk han sammen med sin bror i 1000-meter-finalen, men kom ikke høyere enn 5.-plass. Den 26. februar vant han gull i 5000 meter, stafett sammen med broren Charles, François-Louis Tremblay, Olivier Jean og Guillaume Bastille. 


== Eksterne lenker ==
(en) François Hamelin – Olympedia 
(en) François Hamelin – Sports-Reference (OL-resultater – arkivert) 
Profil - CTVolympics.ca (engelsk)
Profil - Speedskating.ca (engelsk)
Lauterbach

Lauterbach kan vise til:

Lauterbach (Stolpen)
Lauterbach (Erzgebirge), en bydel i Marienberg (Erzgebirge)
Bälinge IF

Bälinge Idrottsförening er en svensk idrettsforening fra Bälinge, en forstad til Uppsala. Foreningen holder på med skisport, fotball, innebandy og bordtennis. Idrettsforeningen er mest kjent for kvinnefotballaget sitt.


== Historie ==
Bälinge ble stiftet den 15. mars 1936 etter at det en stund hadde vært interesse for idrett, især fotball og svømming. Svømming ble det ingenting av, men fotball, ski, turn og friidrett ble tatt med tidlig. Tre år senere fikk foreningen en egen bane, med lengdegrop og løpebaner.
I 1942 ble fotballaget påmeldt til den svenske serien. Etter stadige omskiftninger på 40-tallet, endte Bälinge i omtrent åttendedivisjon, før de kjempet seg oppover, sakte, men sikkert. Først på tidlig 80-tall var herrelaget i tredjedivisjon. Siden det har laget for det meste vært et heislag.
På sent 50-tall kom det også et hockeylag, men dette holdt også til relativt lavt i divisjonssystemet. På 70-tallet var Bälinge i 2. divisjon, men oppholdet ble kort. Det ble også etter hvert forsøkt et kvinnehockeylag, men det gikk relativt dårlig.


=== Kvinnefotball ===
Det var på sent 70-tall at Bälinges kvinnefotballag først gjorde seg bemerket. Laget var i perioden 1978-1987, det vil si før Damallsvenskan ble dannet, i den øverste divisjonen i tilsammen seks sesonger. Det var imidlertid i debutsesongen i Damallsvenskan i 1995 at Bälinge markerte seg med en femteplass i ligaen. Laget holdt seg rundt midten også neste sesong med en sjetteplass, men mer imponerende en cupfinale, som imidlertid endte med tap. Året etter ble et høydepunkt med en tredjeplass i serien, og Diamantbollen til en Bälinge-spiller, Ulrika Karlsson. Dette var første og hittil eneste gang en Bälinge-spiller har vunnet den. Bälinge var i ferd med å etablere seg som et topplag, og fulgte opp med en ny tredjeplass i 1998-sesongen. De spilte jevnt i sluttspillet mot serievinner Älvsjö AIK, men gikk ut med 2-4 sammenlagt.
Imidlertid holdt det bare i tre sesonger. I 1999-sesongen kom laget riktignok på en hederlig femteplass, men det var ni poeng opp til fjerdeplassen, som ga sluttspill. Deretter fulgfte en åttendeplass og to sjuendeplasser før Bälinge i 2003-sesongen var tilbake til femteplass. Det var imidlertid et blaff, og i 2004 rykket laget ned. Bälinge kom rett opp, og greide to niendeplasser før laget i 2008 rykket ned igjen med klar margin.
Foran 2009-sesongen ble det besluttet at kvinnefotballen på elitenivå ble nedlagt i Bälinge, og det ble forsøkt å flytte laget over til Sirius. Problemet var at det krevde at satsningen til de yngre også måtte flyttes til Uppsala, noe som ble ansett som et for uoverstigelig problem for yngre jenter gitt reiseveien.


== Referanser ==


== Eksterne lenker ==
Hjemmeside
OpenVPN

OpenVPN er en fri programvare-løsning for å opprette egne virtuelle private datanettverk (VPN), for å sikre kommunikasjonen mellom to endepunkter.  OpenVPN støtter både point-to-point- og site-to-site forbindelser, gjennom tradisjonell routing eller bridging. OpenVPN bruker sin egen kommunikasjonsprotokoll, som er basert på SSL/TLS. OpenVPN er i stand til å forsere NAT og brannmurer. Det ble opprinnelig skrevet av James Yonan, og er gjort tilgjengelig under GNU General Public License (GPL).OpenVPN gir mulighet for peer-forbindelser til å autentisere hverandre via en forhåndsdelt hemmelig nøkkel, sertifikater, eller brukernavn/passord.  Når OpenVPN blir satt opp i multiclient-server-modus, kan hver enkelt klient ha sitt unike sertifikat som blir brukt som en del av autentiseringen. Denne metoden bruker da signerte sertifkater utstedt av en egen Certificate authority. OpenVPN kan benytte seg av både OpenSSL og PolarSSL for kryptering og sertifikatautentiseringen.


== Referanser ==


== Eksterne lenker ==
(en) Offisielt nettsted 
(en) OpenVPN – kategori av bilder, video eller lyd på Commons
Snort

Snort er et innbruddsdetekteringssystem (IDS/IPS) basert på fri programvare. Snort ble opprinnelig utviklet av Martin Roesch, men utvikles nå av Sourcefire hvor Roesch er grunnlegger og teknologisjef.


== Eksterne lenker ==
(en) Offisielt nettsted 
(en) Snort – kategori av bilder, video eller lyd på Commons
Stora alvaret

Stora alvaret er et 37 kilometer langt og 10 kilometer bredt område med alvarmark i Mörbylånga kommune, på den sørlige halvdelen av øyen Öland, helt sørøst i Sverige. Samlet areal er om lag 260 km². Selv om området ligger vest i Østersjøen, er det botanisk beslektet med alvarområdene i Baltikum, Russland og Sentral-Asia. Alvaret utgjør 1/4 av Ölands areal og ligger på kalkstein fra ordovicium. Stora alvaret er vernet både nasjonalt, og globalt på UNESCOs verdensarvsliste – sammen med det tilstøtende Södra Ölands kulturlandskap som starter umiddelbart vest for alvaret og strekker seg ned til Kalmarsundet. Stora alvaret er trolig verdens støste alvarområde, og inngår i EUs nettverk av særlig viktige verneområder – Natura 2000. 


== Geologi og naturforhold ==
Alvarområdet er preget av ulike geologiske epoker. Selve kalksteinsflaten er skurt ut av istider lenge før istidene i nyere tid. Kalksteinen er om lag 500 millioner år gammel og er dannet, slik den nå framstår, i ordovicium, og inneholder en rekke fossiler. I siste istid ble hele Öland presset ned i havet, men hevet seg over havnivå for ca. 11 000 år siden, og opplevde både isskuring og noe moreneaktivitet med opphopning av rullestein langs Kalmarsundet. Alvaret forble helt bart, og det tynne jordlaget på maksimalt 2 cm har lagret seg opp i løpet av de siste om lag 7 000 årene.
Kalksteinsgrunnen på Stora Alvaret gjør området botanisk interessant til tross for at jordlaget er tynt. En rekke plantearter har sitt eneste nordiske biotop i Stora alvaret. Blant de artene som er endemiske (bare finnes her), hører blant annet ølandsmalurt (Artemisia oelandica), en art i malurtslekta.
Det er lite trær på alvaret, og i historisk tid har det vært brukt som beitemark. Nedbeitingen bidrar til å forhindre tilgroing av det unike planteområdet. Midt på alvaret ligger Möckelmossen, en alvarsjø som er svært grunn, og som har noe fugleliv med bl.a sandlo og gråstrupedykker.
Det finnes også alvarlandskap helt sør på Gotland og på små lokaliteter i Västergötaland, men Stora alvaret er med sine 260 km² det helt dominerende biotopet av denne typen i Europa. Lengre sør i alvaret ligger jernalder-borgen Eketorp.
Port forwarding

Port forwarding er en teknikk som ofte brukes i forbindelse med Network Address Translation (NAT), hvor man videresender forespørsler på en eller flere IP-porter til en IP-adresse som normalt ikke er tilgjengelig fra utsiden av enheten som gjør NAT-ingen.


== Formål ==
Port forwarding tillater eksterne datamaskiner, for eksempel datamaskiner på Internett, å koble til en bestemt maskin eller tjeneste innen et privat lokalt nettverk (LAN).
I en typisk husstand er Internett adgangen gjennom en DSL eller kabelmodem koblet til en ruter eller NAT. Verter i private nettverk er koblet til en Ethernet-svitsj eller kommuniserer via et trådløst LAN. NAT enhetens ytre grensesnitt er konfigurert med en offentlig IP-adresse.
Når man konfigurerer port forwarding, setter nettverksadministratoren til side et portnummer på gateway for eksklusiv bruk for å kommunisere med en tjeneste i det private nettverket lokalisert på en bestemt vert. Eksterne verter må vite dette portnummeret og IP-adressen til gatewayen for å kommunisere med den interne nettverkstjenesten. Ofte er det portnumrene til velkjente internett-tjenester, for eksempel port 80 for web-tjenester (HTTP) som brukes i port forwarding, slik at vanlige internett-tjenester kan gjennomføres på verter innen private nettverk.
Typiske bruksområder er følgende: 

Kjøre en offentlig HTTP server på et privat LAN
Tillater Secure Shell tilgang til en maskin på private LAN fra Internett
Jasey-Jay Anderson

Jasey-Jay Anderson (født 13. april 1975 i Montréal, Québec) er en canadisk snøbrettkjører som har deltatt under Vinter-OL i 1998, 2002, 2006 og 2010. Han vant gull i 2010 i øvelsen parallell storslalåm. Anderson bor i Mont-Tremblant ved Montréal.
Anderson er Canadas mest dekorerte snøbrettkjører. Han har blitt verdensmester i alle tre slalåmøvelser i sin karriere, og en olympisk gullmedalje i parallell storslalåm. I tillegg til å være firdobbel verdensmester har Anderson hatt suksess i verdenscuprenn. Anderson vant fire sammenlagte verdenscupseire fra 2000-2004 og to sammenlagte verdenscupseire i snowboardcross i 2001-02 og 2005-06.  Bak disse titlene lå 19 pallplasseringer i parallell storslalåm og 19 pallplasseringer i snowboardcross.
Andersons beste olympiske plassering før Vancouver 2010 var en femteplass i snowboardcross i Torino. Han kom på 20.-plass i parallell storslalåm i 2006.
Når han ikke står på snøbrett driver han en blåbærgård i Mont-Tremblant i Quebec.


== Referanser ==


== Eksterne lenker ==
(en) Jasey-Jay Anderson – Olympics.com 
(en) Jasey-Jay Anderson – Olympic.org 
(en) Jasey-Jay Anderson – Olympedia 
(en) Jasey-Jay Anderson – Sports-Reference (OL-resultater – arkivert) 
(en) Jasey-Jay Anderson – Canadian Olympic Committee 
(en) Jasey-Jay Anderson – FIS (langrenn) 
(en) Jasey-Jay Anderson – FIS (snøbrett) 
(en) Offisiell hjemmeside også tilgjengelig på fransk.
(en) Profil på CanadaSnowboard.ca - National Team
(en) Profil på den canadiske olympiske komités nettside
Profil - CTV.com
Unicast

Unicast er et begrep som brukes i datanettverk for å betegne trafikk som går fra en enkelt maskin til en annen.


== Se også ==
Multicast – En til mange-trafikk
Kringkasting (nettverk) – En til alle-trafikk
Wardriving

Wardriving er handlingen å kjøre med en bærbar PC eller PDA for å finne lokalisere trådløse nettverk. Vanlige programmer for å gjøre dette er NetStumbler og InSSIDer for Windows, Kismet for Linux og KisMac for Apple Macintosh.
Wardriving kan også gjøres med GPS, og karter over plasseringen av basestasjoner kan lages av tjenester som WiGLE.


== Eksterne lenker ==
WiGLE.net
Mathieu Bozzetto

Mathieu Bozzetto (født 16. november 1973 i Chambéry, Savoie) er en profesjonell snøbrettkjører fra Frankrike. Han er best i øvelsene parallell storslalåm og parallellslalåm.
Han tok bronse i parallell storslalåm under Vinter-OL 2010 i Vancouver.


== Eksterne lenker ==
(en) Mathieu Bozzetto – Olympedia 
(en) Mathieu Bozzetto – Sports-Reference (OL-resultater – arkivert) 
(fr) Mathieu Bozzetto – Frankrikes olympiske komité 
(en) Mathieu Bozzetto – FIS (snøbrett) 
(en) Noen resultater på The-Sports.org
Profil – Vancouver2010.com
Columbia Business School

Columbia Business School er et fakultet (skole) ved Columbia University. Skolen er en av Ivy League-skolene, og regnes som en av de ledende handelshøyskolene i verden. 13 Nobelprisvinnere er knyttet til skolen, bl.a. de nåværende professorene Robert Mundell, Joseph Stiglitz og Edmund Phelps.
Columbia Business School har sterk tilknytning til finansmiljøet på Wall Street.


== Eksterne lenker ==
Columbia Business School – nettsted
Schönfeld-Weißig

Schönfeld-Weißig er en bydel og en tidligere kommune i den østlige delen av byen Dresden i Direktionsbezirk Dresden i Fristaten Sachsen.
Den 1. januar 1994 ble kommunen opprettet i Landkreis Dresden-Land gjennom en sammenslåing av de 9 tidligere kommunene Borsberg, Cunnersdorf, Eschdorf, Gönnsdorf, Pappritz, Rockau, Schönfeld, Schullwitz og Weißig.
Fem år senere, den 1. januar 1999 ble kommunen innlemmet i Dresden sammen med de 5 andre kommunene Gompitz, Mobschatz, Langebrück, Weixdorf og Kauscha.


== Bilder ==

		
		
		


== Eksterne lenker ==
Offisielt nettsted 
(en) Schönfeld-Weißig – kategori av bilder, video eller lyd på Commons
Constitución

Constitución er en liten havneby i regionen Maule i Chile. Den er et yndet utfartsmål. Byen har også papirindustri. 
I 2002 hadde byen rundt 46.000 innbyggere.
Stedet fikk fast bosetning rundt 1578 da sjøkaptein Juan Jufré grunnla et like båtsverft ved munningen av Río Maule. Byen ble grunnlagt 18. juni 1794, og fikk da navnet Villa de Nueva Bilbao de Gardoqui.


== Eksterne lenker ==
Offisielt nettsted 
(en) Constitución (city) – kategori av bilder, video eller lyd på Commons 
(en) Constitución (city) – galleri av bilder, video eller lyd på Commons
Dana Burnell

Dana Burnell er en amerikansk trommeslager fra Sarasota i Florida.
Burnell startet progressiv metal-bandet Crimson Glory (dengang med navnet Beowolf) i 1982 sammen med gitaristene Ben Jackson og Jon Drenning og bassist Jeff Lords. Han deltok på de to første albumene, og sluttet i bandet i 1989. Han kom med igjen i 2005 og er fremdeles medlem. Han startet også bandet Parish sammen med Ben Jackson tidlig på 1990-tallet.


== Diskografi ==
Crimson Glory – Crimson Glory (1986)
Crimson Glory – Transcendence (1988)
Parish – Envision (1995)


== Referanser ==


== Eksterne lenker ==
(en) Dana Burnell på Discogs 
(en) Dana Burnell på MusicBrainz 
(en) Dana Burnell på MySpace
Peetu Piiroinen

Peetu Ilari Piiroinen (født 15. februar 1988 i Hyvinge, Nyland) er en finsk snøbrettkjører.
Han ble mester i TTR-mester for 2008-2009 ved Burton US Open i Vermont. I 2007/2008-sesongen ble han rangert som den tredje beste utøveren i verden. Han tok sølv for Finland under Vinter-OL 2010 i øvelsen halfpipe. Han gikk til topps i slopestylekonkurransen The Arctic Challenge i Wyllerløypa 7. mars 2010. Dermed sikret han seg TTR-mesterskapet også i 2009-10.Piiroinen har en sponsoravtale med Burton Snowboards. Andre sponsorer er Battery og 015 Boards & Lifestyle.
Petja Piiroinen er en yngre bror av Peetu Piiroinen. Petja Piiroinen konkurrerer også på snøbrett.


== Referanser ==


== Eksterne lenker ==
(en) Peetu Piiroinen på Internet Movie Database 
(en) Peetu Piiroinen – Olympics.com 
(en) Peetu Piiroinen – Olympic.org 
(en) Peetu Piiroinen – Olympedia 
(en) Peetu Piiroinen – Sports-Reference (OL-resultater – arkivert) 
(en) Peetu Piiroinen – X Games 
(en) Peetu Piiroinen – FIS (snøbrett) 
(en) Peetu Piiroinen – Profil og resultatoversikt på worldsnowboardtour.com.
(en) OL-2010 Profil Arkivert 21. februar 2010 hos Wayback Machine. på Sports.Yahoo.com
(en) Noen resultater på The-Sports.org
(en) Profil på Burton.com
(en) Profil på PushSnowboarding.com
(en) Profil på AlliSports.com
(en) Blogg om Peetu Piiroinen
(en) Profil – Vancouver 2010
Khürelbaatarijn Khasj-Erdene

Khürelbaatarijn Khasj-Erdene (født 14. november 1983 i Orkhon) er en langrennsløper fra Mongolia. Han representerte Mongolia under Vinter-OL 2010 i 15 kilometer fristil for menn, hvor han endte opp på en 87.-plass.
Han er trener på National University of Mongolia i Ulan Bator, og deltok også i 400 meter og 800 meter i det nasjonale mesterskapet i Mongolia.


== Referanser ==


== Eksterne lenker ==
(en) Khürelbaatarijn Khasj-Erdene – Olympedia 
(en) Khürelbaatarijn Khasj-Erdene – Sports-Reference (OL-resultater – arkivert) 
(en) Khürelbaatarijn Khasj-Erdene – FIS (langrenn) 
Profil på nettstedet for Vancouver 2010